צב כוכב בורצ'רדי

צב כוכב בורצ'רדי (שם מדעי: Geochelone burchardi) הוא מין של צב נכחד מהסוג צב כוכבי שבמשפחה צבים יבשתיים. הוא חי באי טנריפה שבאיים הקנריים במהלך המיוקן עד הפליסטוקן, שם חי לצד קרובו צב כוכב וולקניקה (Geochelone vulcanica) מהאי הקרוב גראן קנריה. שני המינים נחשבים לקרובים לצבים מצפון אפריקה, אשר הצליחו להגיע לאיים ושם הם התפצלו ל-2 מינים. מאובני ביצים מהאיים לנזרוטה ופוארטוונטורה אולי השתייכו למין זה אך הזיהוי עוד לא ברור.

מאובני צב זה נמצאו ב-1926 בטנריפה וסווגו בידי החוקר הגרמני ארנסט אהל בסמוך לעיירה אדג'י (Adeje) במשטחים וולקנים. הממצאים כללו מספר עצמות וגם מאובני ביצים של הצב. 

במראהו צב היה אוכל צמחים איטי שהזכיר את המינים הגדולים החיים באי אלדברה ובאיי גלאפגוס, אך היה יותר קטן מהם. הוא הגיע לאורך 65-94 ס"מ והיה בעל שריון מעוגל עם חריצים בצורת כוכב, בדומה לקרוביו החיים. בשל המחסור בטורפים ובבעלי חיים מקומיים הצבים החלו לגדול לגודל רב, איתו יכלו לתפוס את הנישה הפנויה באי.

קישורים חיצוניים

בעלי חיים שתוארו ב-1926
טקסונים שתוארו בידי ארנסט אהל
צבים יבשתיים
מגה-פאונה של הנאוגן באפריקה
מגה-פאונה של הפליסטוקן באפריקה
צבים שחיו בנאוגן
צבים שחיו בפליסטוקן
מאובני טקסונים שתוארו ב-1926